Avīkne
Šis raksts ir par upi. Par dzelzceļa pieturu skatīt rakstu Avīkne (stacija). Šis raksts ir par Ventas pieteku. Par citām jēdziena Sudrabstrauts nozīmēm skatīt nozīmju atdalīšanas lapu. Avīkne, arī Avikna, Aviekne, vidustecē — Sudrabstrauts, ir upe Kurzemē, Vadakstes labā krasta pieteka Dobeles un Saldus novados. Sākas no meža meliorācijas grāvju sistēmas Uzliekņa purvā Lielauces paugurainē Lielauces pagasta ziemeļrietumos. Tek pa Vadakstes līdzenumu dienvidu virzienā. Lielākajā daļā tecējuma gultne regulēta, uzņem apkārtējo meliorācijas sistēmu ūdeņus. Lielākā pieteka Melnupe (labā). Šķērso autoceļu P96 un Glūdas—Reņģes dzelzceļu.